Държавен вестник, бр. 5, 2014 г., стр. 3

БРОЙ  5	
Д Ъ Р Ж А В Е Н  В Е С Т Н И К 	
СТР.  3  
радиоактивни отпадъци на тези източници 
при условията и в сроковете, определени със 
заповед на председателя на агенцията.
Чл. 5. (1) Предприятието може да извърш-
ва дейности и да сключва сделки само във 
връзка с осъществяването на неговия предмет 
на дейност.
(2) Предприятието не може да участва в 
търговски или граждански дружества.
(3) Предприятието няма право да сключва 
договори за кредити с търговски банки и други 
финансови институции, освен ако за това има 
изрично решение на Министерския съвет.
(4) При реализиране на годишна печалба 
от предприятието тя се внася в бюджета на 
Министерството на икономиката и енерге-
тиката по сметка на фонд „Радиоактивни 
отпадъци“ или на фонд „Извеждане от екс-
плоатация на ядрени съоръжения“ (ИЕЯС).
Чл. 6. (1) Дейностите и издръжката на 
предприятието се финансират със средства 
от фонд „Радиоактивни отпадъци“ (фонд 
„РАО“) и фонд „Извеждане от експлоатация 
на ядрени съоръжения“ (фонд „ИЕЯС“) към 
министъра на икономиката и енергетиката 
при условията и по реда на ЗБИЯЕ, Наредбата 
за реда за установяване, събиране, разходва-
не и контрол на средствата и за размера на 
дължимите вноски във фонд „Радиоактивни 
отпадъци“, приета с Постановление № 301 
на Министерския съвет от 2003 г. (обн., 
ДВ, бр. 112 от 2003 г.; изм. и доп., бр. 13 от 
2004 г., бр. 78 от 2005 г., бр. 105 от 2006 г., 
бр. 3 от 2008 г., бр. 93 от 2009 г., бр. 19 и 26 
от 2011 г., бр. 47 от 2012 г.), и Наредбата за 
реда за установяване, събиране, разходване 
и контрол на средствата и за размера на 
дължимите вноски във фонд „Извеждане от 
експлоатация на ядрени съоръжения“, приета 
с Постановление № 300 на Министерския 
съвет от 2003 г. (обн., ДВ, бр. 112 от 2003 г.; 
изм. и доп., бр. 78 от 2005 г., бр. 20 от 2006 г., 
бр. 110 от 2007 г., бр. 93 от 2009 г., бр. 19 от 
2011 г.; попр., бр. 26 от 2011 г.; изм. и доп., 
бр. 47 и 75 от 2012 г.).
(2) Дейността по извеждане от експлоатация 
на ядрени съоръжения се финансира и със 
средства от Международен фонд „Козлодуй“ 
(МФК) чрез Европейската банка за възста-
новяване и развитие (ЕБВР).
(3) Взаимоотношенията между фонд „РАО“, 
фонд „ИЕЯС“ и ДП „РАО“ се регламенти-
рат с договори, които се сключват ежегодно 
между председателя на управителния съвет 
на фонд „РАО“, съответно на фонд „ИЕЯС“, 
и изпълнителния директор на предприяти-
ето, а взаимоотношенията с ЕБВР – чрез 
споразумения.
Г л а в а  в т о р а
УПРАВЛЕНИЕ НА ПРЕДПРИЯТИЕТО
Чл. 7. (1) Органи на управление на пред-
приятието са:
1. министърът на икономиката и енерге-
тиката;
2. управителният съвет на Държавно пред-
приятие „Радиоактивни отпадъци“;
3. изпълнителният директор.
(2) Държавно предприятие „РАО“ се пред-
ставлява от изпълнителния директор.
Чл. 8. Министърът на икономиката и 
енергетиката:
1. провежда държавната политика в об-
ластта на управлението на радиоактивните 
отпадъци и извеждане от експлоатация на 
ядрени съоръжения съгласно ЗБИЯЕ;
2. определя членовете на управителния 
съвет и сключва договор за управление с 
всеки от тях за срок три години;
3. назначава изпълнителния директор на 
предприятието и сключва с него договор за 
управление;
4. утвърждава правилника за устройство-
то и дейността на предприятието, включи-
телно измененията и допълненията в него, 
по предложение на управителния съвет на 
предприятието;
5. упражнява правата на собственост на 
държавата в предприятието;
6. предлага на Министерския съвет да взе-
ме решения по реда на Закона за държавната 
собственост;
 7. разрешава за всеки отделен случай 
участието на предприятието в международни 
организации, както и в юридически лица с 
нестопанска цел, по предложение на управи-
телния съвет на предприятието;
8. предлага на Министерския съвет да 
вземе решения за сключване на договори за 
кредити с търговски банки и други финансови 
институции съгласно чл. 80, ал. 3 ЗБИЯЕ;
9. предлага на управителния съвет на фонд 
„РАО“ одобряването на проектите на едного-
дишна, тригодишна и дългосрочна програма 
и бюджет на предприятието;
10. предлага на управителния съвет на 
фонд „ИЕЯС“ приемането на методология за 
определяне на разходите по финансиране на 
извеждането от експлоатация и определяне 
на дължимите вноски съгласно чл. 55, ал. 2 
ЗБИЯЕ;
11. разрешава за всеки отделен случай 
сключването на договори за съвместна дейност, 
поемането на менителнични задължения, да-
ването на обезпечения в полза на трети лица, 
сключването на съдебна или извънсъдебна 
спогодба, с която се признават задължения или